༄༅།།སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་ལ་འཛམ་གླིང་རྒྱལ་ཁབ་ཁག་གི་ཆོས་སྲིད་ཀྱི་དབུ་ཁྲིད་དང་།ལས་རིགས་འདྲ་མིན་གྱི་གལ་ཆེའི་མི་སྣ།གསར་འགྱུར་བརྒྱུད་ལམ་ཁག་གི་གསར་འགོད་པ།མི་རིགས་དང་རྒྱལ་ཁབ་འདྲ་མིན་གྱི་དད་ལྡན་མང་ཚོགས་ཁོངས་ནས་ཟུར་མཇལ་ཞུ་བ་དང་།གཞུང་དང་གཞུང་འབྲེལ་མ་ཡིན་པའི་ཚོགས་སྡེ་འདྲ་མིན་གྱིས་མང་མཇལ་ཞུ་བའི་རེ་འདུན་རྒྱུན་མི་ཆད་པར་འདོན་བཞིན་ཡོད་ན་ཡང་།ྋགོང་ས་མཆོག་གི་མཛད་འཆར་དང་།མཇལ་ཁ་ཞུ་མཁན་ཁོངས་གལ་ཆེའི་རང་བཞིན་དང་དམིགས་བསལ་གྱི་རང་བཞིན་ལ་གཞིགས་ཏེ་སྐུ་སྒེར་ཡིག་ཚང་ནས་སྟངས་འཛིན་ཐག་གཅོད་བྱེད་དགོས་སྟབས།ཚང་མའི་འདོད་བློ་སྐོང་ཐབས་བྲལ།